Felesége, Ottilie Popper (1869. április 10. – 1942. április 12.) volt, akitől született egy lánya, Felicitas, akit Lizzinek becéztek. 1907-ben lánya Hubert Marischka neje lett, aki ekkoriban még színész és operetténekes volt. Lizzi javasolta Lehár "A sárga kabát" című operettjéhez a kínai hangulatot, amely később "A mosoly országa" néven vált világhírűvé. Az alig harmincéves Lizzi 1918-ban, harmadik gyermeke, Franz Marischka születése után vakbélgyulladásban meghalt. Ezért Victor Léon "A sárga kabát" librettóját lányának ajánlotta. Léon túlélte mind a lányát, mind az öccsét. Utolsó színpadi munkája Lehár "Das Fürstenkind" (szintén: "Der Fürst der Berge" címmel is) 1932-es előadásainak felügyelete volt. Ausztria Német Birodalomhoz való csatolása után zsidó származása miatt eltiltották hivatásának gyakorlásától. Utolsó lakhelye Hietzingben volt, a Wattmanngasse 22. szám alatt. Díszsírhelye a Hietzingi temetőben található.